sonderborg.dk

Debat: Når grænseoverskridende problemer kræver grænseoverskridende løsninger: Flensborg Fjord som UNESCO biosfæreområde
2025-11-09 13:45 - 14:15 (Europe/Copenhagen) | Augustenborg Garden, Palævej 9, Augustenborg, 6440
Flensborg Fjord står overfor adskillige miljømæssige udfordringer såsom iltsvind, for høje næringsstofniveauer og deraf øget stigning i algevækst.
Måske kan UNESCO-programmet Man & Biosphere være løsningen. Af alle UNESCO-programmer er MAB den UNESCO-udpegning,
der lægger mest vægt på lokalbefolkningens rolle i at skabe bæredygtig udvikling.
Aabenraa, Sønderborg og Flensborg er gået sammen om at undersøge mulighederne.
Moderator/Facilitator
Mads R. Wolff, Den danske UNESCO-nationalkommission
Paneldeltagere
Theis Kylling Hommeltoft, formand §17 stk.4-udvalg i Aabenraa Kommune: Flensborg Fjord som biosfæreområdet
Christian Dirschauer, Landsformand SSW
Annette Lind, Danmarks generalkonsul i Flensborg
Arrangør
Sønderborg Kommune
Læs mere om UNESCO-Dage i Hertugernes Augustenborg 8.-9. november 2025

Sønderjysk kaffe-/kagebord i parken ved Augustenborg Garden
2025-11-09 13:30 - 15:30 | Augustenborg Garden, Palævej 9, Augustenborg, 6440
Kom med til en velsmagende eftermiddag i telt ved Augustenborg Garden, hvor vi hylder sønderjysk tradition og UNESCOs 80 års jubilæum med et overdådigt kaffe-kagebord
leveret i samarbejde med Byens Brødhus lørdag den 8. november og søndag den 9. november kl. 13.30.
På bordet finder du: – Tre slags småkager – Wienerbrød, kringle og sandkage med æble – Brødtorte, lagkage og svesketærte – Friskbagt halv bolle med smør.
Der er et begrænset antal billetter – køb din plads nu og smag dig gennem sønderjysk kagekultur i historiske omgivelser.
Prisen for kaffe-kagebord er 168 kr. pr. person inkl. kaffe/te.
Køb billet til kaffe-kagebord søndag den 9. november 2025 her
Der er ankomst til teltet fra kl. 13.30-14.00, og man kan blive siddende frem til kl. 16.00 (forplejning frem til kl. 15.30).
Søndag den 9. november kl. 14.15-15.00 kan du også høre Masterchef-dommer og Michelin-kokken Jesper Koch fortælle om hans kærlighed og tilgang til det særlige sønderjyske køkken.
Der vil være et begrænset antal pladser i teltet til folk, som ønsker kun at opleve oplæg.
Der skal bestilles billet hertil – læs mere her: Søndag den 9.11.2025 Jesper Koch
Arrangør
Sønderborg Kommune i samarbejde med Augustenborg Garden
Læs mere om UNESCO-Dage i Hertugernes Augustenborg 8.-9. november 2025

Kroen ved Vidåen (2020)
2025-11-09 13:00 - 14:30 | Augustiana Kunstpark & Kunsthal, Palævej 10-14, Augustenborg, 6440, Danmark
Instruktør: Gary Funk (DE)
Kroen ved Vidåen er en humoristisk krimifilm, der belyser den dansk-tyske grænsedragning i 1920, og som fremhæver vestkystmentaliteten. Handlingen foregår hovedsageligt på en kro i ingenmandsland mellem Danmark og Tyskland, hvor de lokale – uafhængigt af statsborgerskab og sprog – mødes og forstår hinanden. Det er de fem sprog, der snakkes på den slesvigske vestkyst, der fylder mest i filmen for at slå et slag for den fantastiske sproglige og kulturelle mangfoldighed, der eksisterer i grænseregionen. Historien viser den fredelige sameksistens, der gennem de sidste 100 år har udviklet sig og karakteriseret grænselandet.

Bag om filmen
Filmen er produceret i 2020 i anledningen af 100-året for grænsedragningen mellem Tyskland og Danmark. Den baserer sig på hørespillet ”Kroen ved Vidåen” (Interreg-projektet ”Kulturbrücke-Kulturbro”. 2010-11. Region Sønderjylland-Schleswig). De medvirkende er primært rekrutteret fra den vestlige del af det dansk-tyske grænseland for at opnå størst mulig autenticitet. De fleste af skuespillerne består af amatørskuespillere fra lokale teatre.

Sted: Augustiana Kunsthal & Kunstpark – i biblioteket, 1. sal

Arrangør
Sønderborg Kommune

Læs mere om UNESCO-Dage i Hertugernes Augustenborg 8.-9. november 2025

Louise Augusta – liv, magt og hverdagsglimt
2025-11-09 13:00 - 14:00, 2025-11-08 14:00 - 15:00 | Augustiana Kunstpark & Kunsthal, Palævej 10-14, Augustenborg, 6440, Danmark
Følg hertuginden gennem Augustenborgs haver og sale, hvor hun på sin “daglige vandring” deler indblik i livet ved hoffet og på slottet i 1700-1800-tallet. Gennem samtaler og fortællinger levendegør hun historien om Augustenborg og sin egen rolle som en farverig og selvstændig kvinde i en tid præget af revolutioner og politiske magtspil.
Louise Augusta bor i det hvide palæ (Augustiana Kunsthal), hvor du med sikkerhed kan møde hende.

Medvirkende
Eventør ved Mia Lilliendahl Larsen

Arrangør
Sønderborg Kommune

Læs mere om UNESCO-Dage i Hertugernes Augustenborg 8.-9. november 2025

Debat: Hvad kan vi lokalt bruge UNESCO til?
2025-11-09 12:45 - 13:45 | Augustenborg Garden, Palævej 9, Augustenborg, 6440
Mød nogle af dem, der til dagligt arbejder lokalt med UNESCO-programmerne i Danmark og bliv klogere på, hvorfor en international organisation som UNESCO har brug for lokal forankring og handling.
Hør om hvad det egentlig er, vi kan bruge UNESCO til lokalt og hvilke muligheder og udfordringer giver det os?
Moderator/Facilitator
Mads R. Wolff, Den danske UNESCO-nationalkommission
Paneldeltagere
Mikael Sorknæs, Head of Department & Chief Design Officer, Kolding Kommune og Design City Kolding
Flemming Just, bestyrelsesformand, Verdensarv Vadehavet
Henrik Holmskov, senior advisor Viborg Kommune og UNESCO Creative City Viborg
Theis Kylling Hommeltoft, formand §17 stk.4-udvalg i Aabenraa Kommune: Flensborg Fjord som biosfæreområdet
Trine Matter Lindén, UNESCO programejer, Sønderborg Kommune
Mie Riis, koordinator, Den danske UNESCO-nationalkommission
Arrangør
Sønderborg Kommune i samarbejde med Den danske UNESCO-nationalkommission, Verdensarv Vadehavet, og Kolding Kommune, Viborg Kommune samt Aabenraa Kommune
Læs mere om UNESCO-Dage i Hertugernes Augustenborg 8.-9. november 2025

Samtale: Har vi stadig brug for en Grænseforening?
2025-11-09 12:45 - 13:30 | Augustenborg Garden, Palævej 9, Augustenborg, 6440
Grænseforeningen er en folkeoplysende forening, der har til formål er at fremme og støtte dansk sprog og kultur i Sydslesvig, samt at øge kendskabet til og forståelsen for Grænselandets forhold.
Men hvordan er det egentligt gået? Har folkeoplysningen fejlet? Kender flertallet mindretallene og deres værdi – og betyder det overhovedet noget i dag?
Det er nogle af de spørgsmål, som Simon Faber stiller Grænseforeningens formand Mirco Reimer-Elster, når de to mødres til en spændende samtale om Grænseforeningen i nu- og fremtid.
Medvirkende
Mirco Reimer-Elster, bestyrelsesformand Grænseforeningen
Moderator
Simon Faber, chefkonsulent, tidl. overborgmester Flensborg og projektleder af Genforeningen 2020

Arrangør
Sønderborg Kommune
Læs mere om UNESCO-Dage i Hertugernes Augustenborg 8.-9. november 2025

Udstillinger på Augustiana Kunstpark & Kunsthal
2025-11-09 12:00 - 15:00 | Augustiana Kunstpark & Kunsthal, Palævej 10-14, Augustenborg, 6440, Danmark
Oplev de to aktuelle udstillinger på Augustiana.
Den ene handler om at forstå neurodiversitet. Den anden om pejlemærker i de danske landskaber.
Kunstnere
Lise Tovesdatter Skou & Erik Steffensen.
Arrangør
Augustiana Kunstpark & Kunsthal i samarbejde med Sønderborg Kommune
Læs mere om UNESCO-Dage i Hertugernes Augustenborg 8.-9. november 2025

Byvandring med Hertugbyens Restaureringspulje
2025-11-09 12:00 - 13:00 | Augustiana Kunstpark & Kunsthal, Palævej 10-14, Augustenborg, 6440, Danmark
Tag med på en spændende byvandring gennem hjertet af Augustenborg, hvor historien møder nutiden.
Hertugbyens Restaureringspulje er en forening stiftet i et samarbejde mellem Sønderborg Kommune, Realdania og A. P. Møller fonden, der arbejder for at bevare og istandsætte byens historiske bygninger.
På turen får du et unikt indblik i nogle af de aktuelle restaureringsprojekter og hører om, hvordan man arbejder med at genskabe bygningernes oprindelige udtryk og arkitektoniske kvaliteter.
Ikke egnet for gangbesværede.
OBS – Begrænset antal pladser – bestil derfor en gratis billet
Bestil gratis billet til byvandring Søndag den 9. november kl. 12.00
Startsted: Gårdrummet v. Augustiana
Rundviser
Lillian Kristensen, Projektchef for Hertugbyens Restaureringspulje
Arrangør
Sønderborg Kommune
Læs mere om UNESCO-Dage i Hertugernes Augustenborg 8.-9. november 2025

Oplev Sønderjysk Pigekors Koncertkor
2025-11-09 12:00 - 12:30 | Augustenborg Garden, Palævej 9, Augustenborg, 6440
Sønderjysk Pigekors Koncertkor underholder med et varieret repertoire af dansk og udenlandsk kormusik, herunder danske sange.
Koret består til daglig af 70 piger i alderen 11-20 år, som synger på eliteniveau og har en alsidig og travl koncertkalender over hele landet samt i udlandet.
Koret har hjemsted i Sønderborg og ledes af chefdirigent Mette Rasmussen.
Under Koncertkoret findes 4 andre kor med yngre sangere, som dels fungerer som separate kor, dels er fødekor til Koncertkoret.
I sæson 25-26 er bl.a. planlagt samarbejdskoncerter med med Sct. Annæ Pigekor og bandet Efterklang samt en koncertturné til Florida i påsken 2026.

OBS – Begrænset antal pladser, adgang kun med billet. Bestil gratis billet her.

Sted: Augustenborg Garden, Fjordstuen

Arrangør
Sønderborg Kommune

Læs mere om UNESCO-Dage i Hertugernes Augustenborg 8.-9. november 2025

Debat om grænselandets grænseoverskridende UNESCO-samarbejde
2025-11-09 11:10 - 12:00 | Augustenborg Garden, Palævej 9, Augustenborg, 6440
Hør nuværende og potentielle medlemmer af den danske og nordtyske UNESCO-familie diskutere, hvad erfaringerne er fra det grænseoverskridende UNESCO-samarbejde.
Hvad er UNESCO-stederne lykkedes med, hvad skal de blive bedre til, hvordan kan de bruge hinanden – og til hvad?
Hvordan skal det grænseoverskridende samarbejde organiseres i fremtiden?
Moderator/Facilitator
Mads Wolff, Den danske UNESCO-nationalkommission
Paneldeltagere
Adam Bak, Museumsinspektør, Kongernes Jelling
Lars Erik Bethge, Museumsleder, Dannevirke
Flemming Just, bestyrelsesformand, Verdensarv Vadehavet
Theis Kylling Hommeltoft, formand §17 stk.4-udvalg i Aabenraa Kommune: Flensborg Fjord som biosfæreområde
Mie Riis, koordinator, Den danske UNESCO-nationalkommission
Arrangør
Sønderborg Kommune
Læs mere om UNESCO-Dage i Hertugernes Augustenborg 8.-9. november 2025

Åbent Hus: Mærk det summende kunstnermiljø i KunstVærket
2025-11-09 11:00 - 16:00 | KunstVærket, Palævej 9B, Augustenborg, 6440, Danmark
Få indblik i de kreative værksteder, og mød nogle af kunstnerne i deres es.
KunstVærket holder åbent hus, hvor du kan snuse til farver, former og opleve kunsten – både den færdige og mens den bliver til.
Huset rummer atelierer med aktive kunstnere, der viser deres kreationer frem og gerne tager en snak om kunsten.
Arrangør
Sønderborg Kommune i samarbejde med KunstVærket
Adresse
KunstVærket, Palævej 9B, 6440 Augustenborg
Læs mere om UNESCO-Dage i Hertugernes Augustenborg 8.-9. november 2025

Åbent hus i Hofrådens Hus
2025-11-09 11:00 - 16:00 | Hofrådens Hus, Storegade 11, Augustenborg, Sønderjylland, 6440
Hofrådens Hus er en af de fineste ejendomme i det hertugelige Augustenborg, det var her Hertugens hofråde, det vil sige hans øverste embedsmand, boede.
Bygningen er i gang med af blive gennem renoveret af foreningen ”Hofrådens Hus”, som har påtaget sig det store men også vigtige arbejde med at bevare denne enestående bygning i der hertugelige kulturmiljø.
Så slå et smut forbi Hofrådens Hus og tag et kig bag facaden i den igangværende istandsættelses arbejde. Samtidig kan du møde nogle af de mange frivillige håndværkere der byder på en kop kaffe og snak.
Adresse
Storegade 11, 6440 Augustenborg
Arrangør
Sønderborg Kommune i samarbejde med Foreningen Hofrådens Hus.
Læs mere om UNESCO-Dage i Hertugernes Augustenborg 8.-9. november 2025

Smag på friske ringridere direkte fra grillen ved Augustenborg-Bro Frivillige Brandværn
2025-11-09 11:00 - 16:00 | Augustiana Kunstpark & Kunsthal, Palævej 10-14, Augustenborg, 6440, Danmark
Søndag kan du få snak med Augustenborg-Bro Frivillige Brandværn, der i weekendens anledning har tændt op i grillen.
Derfor er det muligt at købe ringridderpølser begge dage og få en sidste smag af sommer og grill i hyggelige omgivelser.
Udover at grille pølser har de kørt en brandbil frem så man kan opleve et af deres køretøjer på helt tæt hold.
Lørdag og søndag holder de til i gårdrummet ved Augustiana.
Man skal selv betale for maden.
Arrangør
Sønderborg Kommune i samarbejde med Augustenborg-Bro frivillige brandværn
Læs mere om UNESCO-Dage i Hertugernes Augustenborg 8.-9. november 2025

Børn og unge fra grænselandet udstiller
2025-11-09 11:00 - 16:00 | Augustiana Kunstpark & Kunsthal, Palævej 10-14, Augustenborg, 6440, Danmark
Sønderborg er en del af UNESCO Global Network of Learning Cities, hvilket giver adgang til et internationalt netværk for livslang læring, medborgerskab og bæredygtig udvikling.
Sønderborgs strategi for at være en lærende by fokuserer på at omsætte globale mål til konkrete handlinger.
Det sker med initiativer som ProjectZero for CO2-neutralitet og et fokus på børnenes perspektiv i kommunen.
Det understøttes af lokale aktører som Vidensby Sønderborg, Partnerskabet House of Science og Center for Verdensmål.

I Augustenborg kan man i weekendens program – i Det Røde Palæ ved Augustiana blandt andet opleve

Elever fra Sønderskovskolen og udstiller
Se billeder skabt af elever fra Sønderskovskolen, Verdensmålsskole i Sønderborg Kommune

Elever fra 2. klasse på Hørup Skole udstiller
Se produktioner skabt i Augustianas Billedværksted i samarbejde med Vidensby Sønderborg

Dansk-tysk børnekunstfestival gennem 20 år
Se malerier skabt af danske og tyske børn gennem de sidste 20 år – nedslag i Dansk-tysk Børnekunstfestival 2005-2025.

Bæredygtig byudvikling
Se udbyttet fra en elevworkshop under Syddansk Universitets klimakonference med produktioner skabt af elever fra lokale skoler en om bæredygtig byudvikling i lokalområdet.

Arrangør
Sønderborg Kommune i samarbejde med Vidensby Sønderborg og House of Science
Læs mere om UNESCO-Dage i Hertugernes Augustenborg 8.-9. november 2025

Oplev friske tegnefilm og malerier – fra UNESCO-markeringen
2025-11-09 11:00 - 16:00 | Augustiana Kunstpark & Kunsthal, Palævej 10-14, Augustenborg, 6440, Danmark
Se de billeder og tegnefilm, der er blevet skabt i løbet af UNESCO-dagene i Augustenborg.
Tegnefilmene vises i biblioteksrummet på Augustiana kl. 11-13, og billederne vises kl. 11-16 i Det Røde Palæ ved Augustiana Kunstpark & Kunsthal.

Underviser Hanne Pedersen fra Animated Learning / UNESCO Creative City Viborg og Sønderjyllands Kunstskole står bag – sammen med deltagerne.

Arrangør
Sønderborg Kommune

Læs mere om UNESCO-Dage i Hertugernes Augustenborg 8.-9. november 2025

Animationsfilmen ”Reunify”
2025-11-09 11:00 - 13:00 | Augustiana Kunstpark & Kunsthal, Palævej 10-14, Augustenborg, 6440, Danmark
“Reunify” er historien om to børn, der fører os ind i et magisk univers, hvor træer bærer forbindelsen mellem fortid og nutid, hvor venskaber brydes af krig, men genopdages i fredstider.
Filmen tematiserer følelser omkring omfavnelse af Sydjyllands (Danmarks) voldelige historie og understreger troen på fredelig sameksistens og forsoning på tværs af grænser, nationaliteter og historie.
”Reunify” er filmen som understøtter “Og det er alt nok” – et stort projekt i forbindelse med regeringens indsats for 100-året for Danmarks genforening med Sønderjylland og det dansk-tyske venskabsår 2020.
Filmen, og projektets overordnede formål er gennem visuel produktion og formidling, at udbrede modellen for sindelagsdemokrati til løsning af grænsekonflikter i nutidens europæiske og globale samfund.
Projektet er støttet af Kulturministeriets og Folketingets pulje til markering af Genforeningsjubilæet 2020 og er en del af det dansk-tyske kulturelle venskabsår 2020, der havde som formål at at videreudvikle og intensivere det gode samarbejde mellem de to lande og sætte et internationalt eksempel for fredelig og fremadskuende sameksistens i det 21. århundrede.
Projektet er produceret i 2020 af Center for Animation, Visualisering og Digital Fortælling, The Animation Workshop/VIA University College og Tumblehead Animation Studio
– alle placeret i Viborg, der med sit stærke animationsmiljø er certificeret som UNESCO Creative City.
Filmen varer 7 minutter og vises søndag den 9. november 2025 i tidsrummet kl. 11-13.
Filmen introduceres af Henrik Holmskov, specialkonsulent og UNESCO Projektleder i Viborg Kommune
søndag den 9. november kl. 12:45-13:45 under debatten Hvad kan vi lokalt bruge UNESCO til?
Arrangør
Sønderborg Kommune – i samarbejde med The Animation Workshop og Viborg Kommune
Læs mere om UNESCO-Dage i Hertugernes Augustenborg 8.-9. november 2025

Jubilæumstaler og fællessang
2025-11-09 10:30 - 11:00 | Augustenborg Garden, Palævej 9, Augustenborg, 6440
Vær med, når søndagens debatter og samtaler indledes med jubilæumstaler og fællessang:

Tillykke til UNESCO med de 80 år v/ Borgmester Erik Lauritzen

Jubilæumstale v/ Mads R. Wolff, Den danske UNESCO-nationalkommission

Hilsen til Sønderborg fra Den danske UNESCO-nationalkommissions formandskab Christine Antorini og Morten Teilmann Jørgensen, som er til UENSCO Generalforsamling i Usbekistan

Fællessang med Sønderborg Musikskole

Arrangør
Sønderborg Kommune i samarbejde med Den danske UNESCO-nationalkommission
Læs mere om UNESCO-Dage i Hertugernes Augustenborg 8.-9. november 2025

Alletiders Juleshow 2025
2025-11-08 19:00, 2025-11-08 15:00 | Sønderborg Teater, Strandvej 1, Sønderborg, 6400
Kom i julestemning, når Sønderborg Sommer Revy Show inviterer til årets stjernespækkede juleshow.
De populære shows er lagt i salg. Vent ikke for længe, for pladserne sælges hurtigt.
Glæd dig til blandt andre Bodil Jørgensen, Leif Maibom, Jeanne Boel, Alban Lendorf, Karsten Jansfort og Jeff Ace Schjerlund.

Grænselandets kultur – kendetegn, muligheder og perspektiver
2025-11-08 16:00 - 17:00 | Augustiana Kunstpark & Kunsthal, Palævej 10-14, Augustenborg, 6440, Danmark
Hvordan kan man anskue kulturen og dens institutioner i grænselandet? Giver det mening at tale om en fælles kultur eller bør perspektivet være mere interkulturelt? Hvordan samarbejder udvalgte institutioner som Kulturregion Sønderjylland-Schlesvig, Dansk Skoleforening for Sydslesvig og Museum Sønderjylland på tværs af kulturelle forskelle og den dansk-tyske grænse? Hvad afspejler institutionernes strategier i forhold til perspektivet for fremtidens kultur i Grænselandet?

Moderator
Moderator: Søren Munch, Ansvarshavende chefredaktør Flensborg Avis

Paneldeltagere
Anne-Mette Olsen, kulturkoordinator. Kulturregion Sønderjylland-Schleswig
Paul Salwik, Formand for Dansk Skoleforening for Sydslesvig
Axel Johnsen, Direktør, Museum Sønderjylland

Arrangør
Sønderborg Kommune

Læs mere om UNESCO-Dage i Hertugernes Augustenborg 8.-9. november 2025

Koncert med Helene Frank Band
2025-11-08 15:15 - 16:00 | Augustenborg Garden, Palævej 9, Augustenborg, 6440
Helene Frank er sangerinde og vinder af X Factor 2024. Hun er opvokset i det danske mindretal i Sydslesvig og bor i dag i Danmark, hvor hun arbejder som lærer på Tandslet Friskole.
Musikken er hendes store passion, og i sin fritid optræder hun ved koncerter og events rundt om i landet – både med egne- og covernumre.
Helene er kendt for sin stærke stemme og sin smittende udstråling, der skaber nærvær og ægthed i hver optræden.
Hun bevæger sig ubesværet mellem genrer og formår at engagere publikum med sin musikalske nerve.
Med på scenen har hun konservatorieuddannet bassist Morten Scott Caspersen på bas og backing vocals og uddannet lyddesigner og musikproducer Nikolaj Petersen på trommer, guitar og backing vocals. Helene Frank Band er en trio som spiller musik fra Helene Franks medvirken i X Factor 2024 samt egne kompositioner.
OBS
Der er et begrænset antal pladser – det er derfor efter først-til-mølle og med billet – bestil gratis billet til koncerten her
Sted: Arrangementet foregår i det store telt på græsset bag ved Augustenborg Garden.
Koncert: da koncerten holdes i teltet med det sønderjyske kaffe- og kagebord, er det muligt at høre musikken sammen med det – læs mere her
Arrangør
Sønderborg Kommune
Læs mere om UNESCO-Dage i Hertugernes Augustenborg 8.-9. november 2025

Natur- og kulturhistorisk vandring i Augustenborg Lystskov
2025-11-08 15:00 - 16:00 | Augustiana Kunstpark & Kunsthal, Palævej 10-14, Augustenborg, 6440, Danmark
Kom med naturvejleder Tom Reersdorff på en sanselig og lærerig tur gennem Augustenborg Lystskov. Her venter både naturoplevelser og kulturhistoriske spor fra hertugernes tid.
Skoven gemmer på en rig biodiversitet og spændende fortællinger – fra gamle alléer og skovstrukturer til skjulte anlæg, der vidner om hertugfamiliens tilstedeværelse og indflydelse.
Turen giver et fascinerende indblik i, hvordan natur og kultur smelter sammen i det grønne landskab omkring Augustenborg.

Ikke egnet for gangbesværede.
OBS: begrænset antal pladser.
Bestil gratis billet til lørdag den 8.11.2025 her.

Startsted: Gårdrummet v. Augustiana

Rundviser
Tom Reersdorff, Naturvejlederne Sønderborg
Arrangør
Sønderborg Kommune i samarbejde med Naturvejlederne Sønderborg
Læs mere om UNESCO-Dage i Hertugernes Augustenborg 8.-9. november 2025

Augustenborgernes storhed og fald
2025-11-08 14:15 - 15:00 | Augustenborg Garden, Palævej 9, Augustenborg, 6440
Hertugerne af Augustenborg var en sidegren til en sidegren af det danske Kongehus, som over fem generationer steg fra et beskedent udgangspunkt
til en position hævet over næsten alle andre kongens riger og lande. De blev ejere af store sønderjyske godser og herskere over mange tusinde mennesker
med Augustenborg slot og hertughoffet som et strålende midtpunkt.
De stilede imidlertid endnu højere – efter at blive overhoved for en selvstændig slesvig-holstensk stat. For at åbne det søgte hertugen, der ellers repræsenterede konservative synspunkter,
sammen med den liberale og nationale slesvig-holstenske bevægelse. Hertugen og hans familie kom derfor til at indtage en vigtig, men modsætningsfyldt rolle på det tidspunkt i historien,
hvor den for alvor skiftede fra fyrsternes til folkenes historie.
Kom og hør Carsten Porskrog Rasmussen som tager udgangspunkt i slægten, dens personer og går derfra ud i hertugernes samfundsrolle og deres plads i den politiske historie.
OBS
Der er et begrænset antal pladser – det er derfor efter først-til-mølle og med billet – bestil gratis billet til oplægget her
Oplægsholder
Carsten Porskrog Rasmussen, Enhedsleder for Historie ved Museum Sønderjylland
Arrangør
Sønderborg Kommune i samarbejde med Museum Sønderjylland
Læs mere om UNESCO-Dage i Hertugernes Augustenborg 8.-9. november 2025

Sønderjysk romantrilogi - mød forfatter Anna Elisabeth Jessen
2025-11-08 14:15 - 15:00 | Augustiana Kunstpark & Kunsthal, Palævej 10-14, Augustenborg, 6440, Danmark
VERDENSPORT af Anna Elisabeth Jessen er en verdensomspændende roman om menneskeskæbner, der krydser hinanden i et stormfuldt dansk-tysk erhvervseventyr.
Sønderjylland 1937. Romanen er et selvstændigt bind i den sønderjyske trilogi, hvor første bind er Om hundrede år og andet bind Hjemsted.
Anna Elisabeth Jessen vil fortælle om hele trilogien med hovedvægt på den nyeste roman, Verdensport.
Sidste år modtog hun Sprogforeningens Sprog- og Kulturpris på Folkehjem i Aabenraa for sine sønderjyske romaner.

Om romanen VERDENSPORT
De to skibsrederfamilier Hassel og Nielsen har vind i sejlene. Skibsfarten på verdenshavene blomstrer, og familierne ejer fornemme villaer og palæer i både Danmark og Fjernøsten.
Det er driftige folk, der forstår at navigere, også da verdenskrigen kommer med nye fronter og fjender – og venner.
I krigsårene bor to drenge under samme tag i familien Nielsens villa i Shanghai. Dansk-tyske Georg er sønnen i huset og en af arvingerne til dynastiet; kinesiske Hai Song er familien Nielsens teaboy.
En polsk pige, Eva, arbejder også i huset, men pludselig en dag er hun væk. De næste 80 år udfoldes konsekvenserne af de dramatiske og ikke mindst de hemmeligholdte begivenheder i krigens skygge.

Sporene fører kloden rundt: fra Shanghai til Lissabon, fra Hong Kong til København, fra New York til Costa del Sol – og tilbage til Sønderjylland, hvor det hele begyndte. Og fortsætter.

Oplægsholder
Anna Elisabeth Jessen, forfatter

Arrangør
Sønderborg Kommune

Læs mere om UNESCO-Dage i Hertugernes Augustenborg 8.-9. november 2025

Byvandring med Hertugbyens Restaureringspulje
2025-11-08 14:00 - 15:00 | Augustiana Kunstpark & Kunsthal, Palævej 10-14, Augustenborg, 6440, Danmark
Tag med på en spændende byvandring gennem hjertet af Augustenborg, hvor historien møder nutiden.
Hertugbyens Restaureringspulje er en forening stiftet i et samarbejde mellem Sønderborg Kommune, Realdania og A. P. Møller fonden, der arbejder for at bevare og istandsætte byens historiske bygninger.
På turen får du et unikt indblik i nogle af de aktuelle restaureringsprojekter og hører om, hvordan man arbejder med at genskabe bygningernes oprindelige udtryk og arkitektoniske kvaliteter.
Ikke egnet for gangbesværede.
OBS – Begrænset antal pladser – bestil derfor en gratis billet
Bestil gratis billet til byvandring Lørdag den 8. november kl. 14.00
Startsted: Gårdrummet v. Augustiana
Rundviser
Lillian Kristensen, Projektchef for Hertugbyens Restaureringspulje
Arrangør
Sønderborg Kommune
Læs mere om UNESCO-Dage i Hertugernes Augustenborg 8.-9. november 2025

Maleworkshop for børn
2025-11-08 13:00 - 15:30 | Augustiana Kunstpark & Kunsthal, Palævej 10-14, Augustenborg, 6440, Danmark
Mal dit eget maleri under overskriften “den jeg elsker”.
Den professionelle billedkunstner Adam Gabriel vil inspirere og guide dig i forhold til teknikker og dit personlige udtryk.
Målgruppe: børn fra 5 år
Underviser
Billedkunstner Adam Gabriel, Sønderjyllands Kunstskole
OBS – begrænset antal pladser – max 15 børn – bestil billet her
Sted: Workshoppen foregår i den røde bygning overfor Augustiana Kunsthal
Arrangør
Sønderborg Kommune i samarbejde med Sønderjyllands Kunstskole
Læs mere om UNESCO-Dage i Hertugernes Augustenborg 8.-9. november 2025

Masterplanen for Hertugernes Augustenborg og drømmen om et UNESCO-trail i grænselandet
2025-11-08 13:00 - 14:00 | Augustenborg Garden, Palævej 9, Augustenborg, 6440
Augustenborg er under hastig forandring.
Byens private huse sættes i stand med støtte fra Realdania, A.P. Møller Fonden og Sønderborg Kommune, der har forenet kræfterne i Hertugbyens Restaureringspulje.
Også Slots- og Kulturstyrelsen bakker op om Puljens formål med økonomisk støtte til de fredede huse. Imens er kommunen i fuld gang med planerne for hertugbyens pladser, gader og grønne arealer.
Det og meget mere er led i de ambitiøse planer om at beskytte, bevare og udvikle Augustenborgs unikke kulturmiljø. Augustenborg er nemlig en helstøbt barok hertugby og regnes som et af Danmarks mest enestående kulturmiljøer med verdensarvspotentiale. Og når Hertugbyens materielle kulturarv kobles med Grænselandets immaterielle kulturarv, får ambitionerne for alvor luft under vingerne.

Hør Trine Matter Lindén fra Sønderborg Kommune og Lillian Kristensen fra Hertugbyens Restaureringspulje fortælle om arbejdet med og planerne for genetableringen af Hertugernes Augustenborg og realiseringen af den ambitiøse masterplan.

Oplægsholdere
Trine Matter Lindén, programejer, Sønderborg Kommune og Lillian Kristensen, projektchef, Hertugbyens Restaureringspulje

Arrangør
Sønderborg Kommune i samarbejde med Hertugbyens Restaureringspulje

Læs mere om UNESCO-Dage i Hertugernes Augustenborg 8.-9. november 2025
